CELEX: 52013HB0008
Language: mt
Date: 2013-04-17 00:00:00
Title: Rakkomandazzjoni tal-Bank Ċentrali Ewropew tas- 17 ta’ April 2013 lill-Kunsill tal-Unjoni Ewropea dwar l-awdituri esterni tal-Oesterreichische Nationalbank (BĊE/2013/8)

23.4.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 115/1
            
         RAKKOMANDAZZJONI TAL-BANK ĊENTRALI EWROPEW
   tas-17 ta’ April 2013
   lill-Kunsill tal-Unjoni Ewropea dwar l-awdituri esterni tal-Oesterreichische Nationalbank
   (BĊE/2013/8)
   2013/C 115/01
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-Artikolu 27.1 tiegħu,
   Billi:
   
               (1)
            
            
               Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Istati Membri li l-munita tagħhom hija l-euro huma vverifikati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.
            
         
               (2)
            
            
               Wara li saret emenda, l-Artikolu 37(1) tal-Liġi dwar l-Oesterreichische Nationalbank, issa jistipula illi l-Laqgħa Ġenerali tal-Oesterreichische Nationalbank teleġġi awditur estern u awditur estern alternattiv ta’ kull sena minflok żewġ awdituri esterni u żewġ awdituri esterni alternattivi. L-awditur estern alternattiv jingħata l-mandat biss f’każ li l-awditur estern ma jistax iwettaq il-verifika.
            
         
               (3)
            
            
               Il-mandati kemm tal-awdituri esterni kurrenti kif ukoll tal-awdituri esterni alternattivi kurrenti tal-Oesterreichische Nationalbank intemmu wara l-verifika għas-sena finanzjarja 2012. Huwa għalhekk meħtieġ illi jinħatru awdituri esterni mis-sena finanzjarja 2013.
            
         
               (4)
            
            
               Għas-sena finanzjarja 2013 l-Oesterreichische Nationalbank għażel lil KPMG Wirtschaftsprüfungs- und Steuerberatungs AG bħala l-awdituri esterni tiegħu u lil PwC Wirtschaftsprüfung GmbH bħala l-awdituri esterni alternattivi l-ġodda tiegħu.
            
         
               (5)
            
            
               Il-mandati tal-awdituri esterni u tal-awdituri esterni alternattivi jistgħu jiġġeddu fuq bażi annwali, f’kull każ għal perijodu totali ta' mhux aktar minn ħames snin,
            
         ADOTTA DIN IR-RAKKOMANDAZZJONI:
   
               1.
            
            
               Huwa rrakkomandat illi KPMG Wirtschaftsprüfungs- und Steuerberatungs AG jinħatru bħala l-awdituri esterni tal-Oesterreichische Nationalbank għas-sena finanzjarja 2013.
            
         
               2.
            
            
               Huwa rrakkomandat illi PwC Wirtschaftsprüfung GmbH jinħatru bħala l-awdituri esterni alternattivi tal-Oesterreichische Nationalbank għas-sena finanzjarja 2013.
            
         
               3.
            
            
               Il-mandati tal-awdituri esterni u tal-awdituri esterni alternattivi jistgħu jiġġeddu fuq bażi annwali. F’kull wieħed miż-żewġ każijiet il-mandat m’għandux jeċċedi perijodu totali ta' ħames snin, li jintemm sa mhux aktar tard mis-sena finanzjarja 2017.
            
         
      Magħmul fi Frankfurt am Main, is-17 ta’ April 2013.
      
         
            Il-President tal-BĊE
         
         Mario DRAGHI